Keskustelu:Pakkoruotsi/Ehdotus uudeksi sivuksi2

message: Pakkoruotsi on  käsite, jolla tarkoitetaan pakollista ruotsin kielen opiskelua eri oppiasteilla. Opetusta koskevissa laeissa ja säädöksissä suomen tai ruotsin kieleen viitataan ilmauksella "toinen kotimainen kieli", jos oppilas ei opiskele kyseistä kieltä äidinkielenään. 
Suomenkielisten koululaisten on opiskeltava ruotsia niin sanottuna B1-kielenä viimeistään peruskoulun seitsemänneltä luokalta alkaen. Opetushallitus katsoo, että ruotsin kielen opetuksella edistetään vuorovaikutusta ja kaksikielisyyden ja pohjoismaisen elämänmuodon arvostusta.
Pakkoruotsi-sanaa on käytetty myös laajemmin viittaamaan viroissa ja toimissa vaadittavaan ruotsin kielen taitoon. Valtion ja kuntien viranomaisilta ja itsenäisten julkisyhteisöllisten laitosten henkilöstöltä edellytetään virka-alueen väestön enemmistön kielen erinomaista suullista ja kirjallista taitoa sekä toisen kielen tyydyttävää suullista ja kirjallista taitoa. Yksikielisellä virka-alueella edellytetään viranomaisen kielen erinomaista suullista ja kirjallista taitoa sekä toisen kielen tyydyttävää ymmärtämisen taitoa.

message: thumb|right|180px|Ruotsin kielen opiskelun vapaaehtoistamista kannattava symboli
Suomen kielikoulutuspolitiikkaa pitkään tutkineen emeritusprofessori Kari Sajavaaran mukaan kansalliskielten asema on keskusteluissa "kuuma peruna". Hänen mukaansa ruotsin taito on romahtanut, eivätkä ruotsin kielen opiskelun perustelut tehoa lapsiin tai heidän vanhempiinsa. Opetushallitus ja opetusministeriö joutuvat kieltenopetusta koskevassa ohjeistuksessaan kiinnittämään erityishuomiota oppitunneilla kohdattavaan pakkoruotsin kritiikkiin. Helsingin yliopistossa vuonna 2002 valmistuneesta pro gradusta ilmenee, että oppilaiden asenne ruotsin opiskeluun on opettajien mukaan kielteinen. Civics-tutkimuksessa vuonna 2000 suomenkielisten koulujen nuorista 67 % kannatti ruotsin kielen opiskelun vapaaehtoistamista. Tutkimuksessa parhaimmat yhteiskunnalliset tiedot omanneet nuoret olivat kriittisimpiä ruotsalaisuuden suhteen. Svenska Finlands Folktingetin tutkimuksessa vuonna 1997 pakkoruotsiin suhtautuivat kielteisimmin korkeakoulututkinnon suorittaneet.
Pakkoruotsista saattaa olla myös taloudellista haittaa. Työministeriön tapaustutkimuksessa esitettiin pakkoruotsin olevan uhka Suomen ohjelmistotuotannolle, koska se rajoittaa muuhun kieltenopiskeluun käytettävissä olevia resursseja. 
Suomalaisuuden liiton Taloustutkimus Oy:ltä vuosina 1990—2003 tilaamien kyselytutkimusten mukaan 66—72 % suomalaisista vastustaa ruotsin kielen opiskelun pakollisuutta tai kannattaa sen vapaaehtoistamista. Vuonna 1992 yli 90 % peruskoulun kolmannen ja neljännen luokan oppilaiden vanhemmista kannatti pakollisten kielten määrän vähentämistä. Valittujen palojen vuonna 2000 teettämän tutkimuksen mukaan 64 % suomalaisista haluaa luopua pakollisesta ruotsin opiskelusta. Suomen Gallupin vuonna 2003 tekemässä tutkimuksessa "pakollista toisen kotimaisen kielen opiskelua peruskoulussa" vastusti 42 % suomalaisista.
Pakkoruotsi on toisinaan herättänyt eduskunnassa kiivassävyistä keskustelua. Vuonna 2003 Vanhasen hallitus ja eduskunta päättivät Suomen lukiolaisten liiton mielenilmauksen saattelemana vakinaistaa vuosia jatkuneen ylioppilaskirjoitusten rakennekokeilun, ja sen myötä myös ruotsi muuttui suomenkielisten ylioppilaskirjoitusten osalta vapaaehtoiseksi. Ruotsin kielen opiskelun eri asteista vapaaehtoistamista ovat kannattaneet ainakin Perussuomalaisten, SDP:n ja Kokoomuksen kansanedustajat. Ruotsalainen kansanpuolue työskentelee vahvan ruotsalaisuuden ja kahden tasaveroisen kansalliskielen säilymiseksi Suomessa. Heidän käsityksensä mukaan tämä edellyttää myös pakkoruotsin säilymistä.
Suomalaisuuden Liitto ja Suomalainen näkökulma Eiry kannattavat ruotsin kielen opiskelun vapaaehtoisuutta. Pakollinen ruotsin opetus on noussut myös internetin keskustelupalstojen puheenaiheeksi. Valtionvarainministeriön kansalaisten osallistuttamista koskevan selvityksen mukaan kansalaiset haluaisivat tulla kuulluksi koskien ruotsin kielen asemaa ja pakkoruotsia.
thread_title: Kansalaisten suhtautumien pakolliseen ruotsin opiskeluun

message: * | Stop Pakkoruotsi! - Taistelu kielivapaudesta |
* Pakkoruotsi.net
* Eiry
Myös internetin keskustelufoorumeilla pakkoruotsi on puhuttanut suomalaisia huomattavan paljon. Joidenkin sivustojen kielipoliittisia keskusteluja on erinäisistä syistä rajoitettu tai jopa suljettu. Keskustelua on käyty mm. seuraavissa paikoissa: 
* Jippii.fi:n kielipolitiikkafoorum
* Suomi24.fi: Kielipolitiikka 
* Otakantaa.fi
* Helsingin Sanomien keskustelualueen kestoaiheet
* sfnet.keskustelu.kielipolitiikka
Jippii.fi:n kielipolitiikkafoorum lakkautettiin 02.12.2004 09:52 - 22.02.2005 11:24 väliseksi ajaksi. Valtionhallinnon kansalaisfoorum Otakantaa.fi on ollut suljettuna vuoden 2005 alusta lähtien.
thread_title: Aiheesta muualla

message: # MOT Suomi 1.0, Kielikone Oy, perustuen: Uusi suomen kielen sanakirja, Gummerus, 1998
# MOT Kielitoimiston sanakirja 1.0: pakkoruotsi 
# Perusopetuslaki
# Lukiolaki
# Valtioneuvoston asetus ammattikorkeakouluista
# Yliopistolaki
# Opetushallitus: Perusopetuksen opetussuunnitelman perusteet 
# Laki julkisyhteisöjen henkilöstöltä vaadittavasta kielitaidosta 424/2003
# Selvitys ylioppilastutkinnon toisen kotimaisen kielen kokeen soveltuvuudesta valtionhallinnon kielitutkinnon korvaavaksi kielikokeeksi
# Sanomalehti Keski-Uusimaa 18.1.2006, s. 11
# Opetushallitus: Kaikki kieliä oppimaan. Opetusmenetelmiä ammatilliseen kieltenopetukseen.
# HY, Mia Repo, Pro gradu, 2002
# IEA/Civic Education Study. Nuorten käsityksiä Ruotsista ja ruotsalaisuudesta.
# Vårt land, vårt språk - Kahden kielen kansa, Finlandsvenska rapport 35 - Folktinget 1997
# Työministeriö, tapaustutkimus tulevaisuudennäkymistä
# Opetusministeriö, Kulttuurikasvatuksella luovuuteen
# Suomalaisuuden liitto: Pakkoruotsi
# Opetushallituksen Kimmoke-projekti, ss. 38—39
# Valittujen palojen tutkimus 2000
# Suomen Gallupin tutkimus 2003
# Haku eduskunnan pöytäkirjoista: pakkoruotsi#
# YLE Vaalit 2006: Timo Soini
# Eduskunnassa Timo Soini /ps 1.6.2004
# Eduskunnassa Jaakko Laakso /vas 8.5.2002
# Eduskunnassa Mikko Elo /sd 1.6.2004
# Eduskunnassa Tony Halme /ps 1.6.2004
# Eduskunnassa Risto Kuisma /sd 1.6.2004
# Eduskunnassa Paula Kokkonen /kok 4.2.2003
# Eduskunnassa Paula Kokkonen /kok 4.2.2003
# Eduskunnassa Matti Tiuri /kok 4.2.2003
# RKP:n puolueohjelma
# Eduskunnassa Mikko Elo /sd 20.4.2004
# Eduskunnassa Roger Jansson /r 1.6.2004
# Jippiin kielipolitiikka-keskustelualue
# Helsingin Sanomien keskustelualueen kestoaiheet
# Suomi24.fi: Kielipolitiikka
# Valtionvarainministeriö: Kuuleminen ja osallistuminen tietoverkoissa
da:Pakkoruotsi
de:Pakkoruotsi
en:Mandatory Swedish
fr:Pakkoruotsi
sv:Tvångssvenska
thread_title: Lähteet